


	Ευρωπαϊκό Κοινοβούλιο
2024-2029
	[image: EP logo RGB_Mute]



ΚΕΙΜΕΝΑ ΠΟΥ ΕΓΚΡΙΘΗΚΑΝ

[bookmark: TANumber]P10_TA(2026)0033
[bookmark: title]Διορισμός του αντιπροέδρου του εποπτικού συμβουλίου της Ευρωπαϊκής Κεντρικής Τράπεζας
[bookmark: DocNumber]
[bookmark: Commission]Επιτροπή Οικονομικής και Νομισματικής Πολιτικής
[bookmark: PE]PE782.289
[bookmark: Sujet][bookmark: References]Απόφαση του Ευρωπαϊκού Κοινοβουλίου της 10ης Φεβρουαρίου 2026 σχετικά με την πρόταση της Ευρωπαϊκής Κεντρικής Τράπεζας για τον διορισμό του αντιπροέδρου του εποπτικού συμβουλίου της Ευρωπαϊκής Κεντρικής Τράπεζας (N10-0080/2025 – C10-0366/2025 – 2025/0906(NLE))

Το Ευρωπαϊκό Κοινοβούλιο,
–	έχοντας υπόψη την πρόταση της Ευρωπαϊκής Κεντρικής Τράπεζας, της 17ης Δεκεμβρίου 2025, σχετικά με τον διορισμό του αντιπροέδρου του εποπτικού συμβουλίου της Ευρωπαϊκής Κεντρικής Τράπεζας (C10-0366/2025),
–	έχοντας υπόψη το άρθρο 26 παράγραφος 3 του κανονισμού (ΕΕ) αριθ. 1024/2013 του Συμβουλίου, της 15ης Οκτωβρίου 2013, για την ανάθεση ειδικών καθηκόντων στην Ευρωπαϊκή Κεντρική Τράπεζα σχετικά με τις πολιτικές που αφορούν την προληπτική εποπτεία των πιστωτικών ιδρυμάτων[footnoteRef:1], [1:  	ΕΕ L 287 της 29.10.2013, σ. 63, ELI: http://data.europa.eu/eli/reg/2013/1024/oj.] 

–	έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου και της Ευρωπαϊκής Κεντρικής Τράπεζας σχετικά με τις πρακτικές λεπτομέρειες που αφορούν την άσκηση της δημοκρατικής λογοδοσίας και την επίβλεψη της άσκησης των καθηκόντων που ανατίθενται στην ΕΚΤ στο πλαίσιο του ενιαίου εποπτικού μηχανισμού[footnoteRef:2], [2:  	EE L 320 της 30.11.2013, σ. 1, ELI: http://data.europa.eu/eli/agree_interinstit/2013/1130/oj.] 

–	έχοντας υπόψη το ψήφισμά του της 14ης Μαρτίου 2019 σχετικά με την ισορροπία των φύλων κατά τον διορισμό σε ενωσιακές θέσεις του οικονομικού και νομισματικού τομέα[footnoteRef:3], [3:  	ΕΕ C 23 της 21.1.2021, σ. 105.] 

–	έχοντας υπόψη το ψήφισμά του της 16ης Ιανουαρίου 2020 σχετικά με τα θεσμικά όργανα και τους οργανισμούς της Οικονομικής και Νομισματικής Ένωσης: πρόληψη των συγκρούσεων συμφερόντων μετά την αποχώρηση από δημόσια υπηρεσία[footnoteRef:4], [4:  	ΕΕ C 270 της 7.7.2021, σ. 113.] 

–	έχοντας υπόψη το άρθρο 135 του Κανονισμού του,
–	έχοντας υπόψη την έκθεση της Επιτροπής Οικονομικής και Νομισματικής Πολιτικής (A10-0008/2026),
Α.	λαμβάνοντας υπόψη ότι το άρθρο 26 παράγραφος 3 του κανονισμού (ΕΕ) αριθ. 1024/2013 του Συμβουλίου ορίζει ότι η Ευρωπαϊκή Κεντρική Τράπεζα (ΕΚΤ) υποβάλλει προς έγκριση στο Κοινοβούλιο πρόταση για τον διορισμό του αντιπροέδρου του εποπτικού της συμβουλίου·
Β.	λαμβάνοντας υπόψη ότι ο αντιπρόεδρος του εποπτικού συμβουλίου πρέπει να επιλέγεται μεταξύ των μελών της Εκτελεστικής Επιτροπής της ΕΚΤ·
Γ.	λαμβάνοντας υπόψη ότι το άρθρο 26 παράγραφος 2 του κανονισμού (ΕΕ) αριθ. 1024/2013 του Συμβουλίου ορίζει ότι κατά τους διορισμούς για τη συγκρότηση του εποπτικού συμβουλίου κατ’ εφαρμογή του εν λόγω κανονισμού λαμβάνονται υπόψη οι αρχές της ισόρροπης συμμετοχής των φύλων και της ενδεδειγμένης πείρας και προσόντων·
Δ.	λαμβάνοντας υπόψη ότι το Κοινοβούλιο έχει δεσμευθεί να διασφαλίζει την ισόρροπη εκπροσώπηση των φύλων σε υψηλόβαθμες θέσεις στον τομέα των τραπεζικών και χρηματοπιστωτικών υπηρεσιών· λαμβάνοντας υπόψη ότι όλα τα θεσμικά όργανα και οι οργανισμοί της Ένωσης και των κρατών μελών θα πρέπει να εφαρμόζουν συγκεκριμένα μέτρα ώστε να διασφαλίζεται η ισόρροπη εκπροσώπηση των φύλων·
Ε.	λαμβάνοντας υπόψη ότι, στις 10 Δεκεμβρίου 2020[footnoteRef:5], το Ευρωπαϊκό Συμβούλιο διόρισε τον Frank Elderson ως μέλος της Εκτελεστικής Επιτροπής της ΕΚΤ για θητεία οκτώ ετών από τις 15 Δεκεμβρίου 2020, σύμφωνα με το άρθρο 283 παράγραφος 2 της Συνθήκης για τη λειτουργία της Ευρωπαϊκής Ένωσης· [5:  	Απόφαση (ΕΕ) 2020/2049 του Συμβουλίου, της 10ης Δεκεμβρίου 2020, σχετικά με τον διορισμό ενός μέλους της Εκτελεστικής Επιτροπής της Ευρωπαϊκής Κεντρικής Τράπεζας (ΕΕ L 420 της 14.12.2020, σ. 22, ELI: http://data.europa.eu/eli/dec/2020/2049/oj).] 

ΣΤ.	λαμβάνοντας υπόψη ότι, στις 22 Φεβρουαρίου 2021[footnoteRef:6], το Συμβούλιο διόρισε τον Frank Elderson αντιπρόεδρο του εποπτικού συμβουλίου της ΕΚΤ για περίοδο πέντε ετών από τις 24 Φεβρουαρίου 2021· [6:  	Εκτελεστική απόφαση (ΕΕ) 2021/325 του Συμβουλίου, της 22ας Φεβρουαρίου 2021, για τον διορισμό του αντιπροέδρου του εποπτικού συμβουλίου της Ευρωπαϊκής Κεντρικής Τράπεζας (ΕΕ L 64 της 24.2.2021, σ. 6, ELI: http://data.europa.eu/eli/dec_impl/2021/325/oj).] 

Ζ.	λαμβάνοντας υπόψη ότι, με επιστολή με ημερομηνία 17 Δεκεμβρίου 2025, η ΕΚΤ υπέβαλε στο Κοινοβούλιο πρόταση για την παράταση της θητείας του Frank Elderson ως αντιπροέδρου του εποπτικού συμβουλίου της ΕΚΤ για δεύτερη θητεία που συμπίπτει με τη λήξη της θητείας του ως μέλους της Εκτελεστικής Επιτροπής της ΕΚΤ·
Η.	λαμβάνοντας υπόψη ότι η Επιτροπή Οικονομικής και Νομισματικής Πολιτικής του Κοινοβουλίου πραγματοποίησε στη συνέχεια αξιολόγηση των προσόντων του προτεινόμενου υποψηφίου, λαμβάνοντας ειδικότερα υπόψη τις απαιτήσεις του άρθρου 26 παράγραφοι 2 και 3 του κανονισμού (ΕΕ) αριθ. 1024/2013 του Συμβουλίου·
Θ.	λαμβάνοντας υπόψη ότι η επιτροπή πραγματοποίησε ακρόαση, στις 28 Ιανουαρίου 2026, με τον προταθέντα υποψήφιο, κατά την οποία ο τελευταίος προέβη σε προκαταρκτική δήλωση και στη συνέχεια απάντησε στις ερωτήσεις των μελών της επιτροπής·
1.	εγκρίνει τον διορισμό του Frank Elderson ως αντιπροέδρου του εποπτικού συμβουλίου της Ευρωπαϊκής Κεντρικής Τράπεζας·
2.	αναθέτει στην Πρόεδρό του να διαβιβάσει την παρούσα απόφαση στο Συμβούλιο, στην Επιτροπή, στην Ευρωπαϊκή Κεντρική Τράπεζα και στις κυβερνήσεις των κρατών μελών.

